Interakcia Daosinu pri HIT a Urutalu - analóg histaminu
5 rokov mám stanovenú histamínovú intoleranciu, na ktorú užívam Daosin. Teraz mi bol predpísaný Urutal ( čo je analóg histamínu )  na vestibularny syndróm. Môže sa pri HIT užívať URUTAL ? Ďakujem
Dobrý deň,
Ďakujeme za vašu otázku. Liek Urutal obsahuje účinnú látku betahistín, ktorý je analógom histamínu. Ako analóg histamínu môže zhoršiť príznaky histamínovej intolerancie, preto je nevyhnutné sa o vhodnosti nastavenej liečbe poradiť s predpisujúcim lekárom tohto lieku. Lekár musí na základe aktuálneho zdravotného stavu vyhodnotiť riziká a prínos nastavenej liečby.
Prajem pekný zvyšok dňa.
S pozdravom
Mgr. Tamara Jakúbeková